lflage/wiki-talks huggingface dataset:
Diskuto:Jitasama

message: Por ke tiu artikolo havu sufiĉan enciklopediecan intereson necesas pruvoj ke tiu lingvo vere ekzistas, ekzemple per tekstoj, publikaĵoj, montro ke iu certe uzas ĝin, ktp. Male temus nur pri persona elpensaĵo sen enciklopedia gravo. kani (diskuto) 08:59, 11 sep. 2023 (UTC)
thread_title:  Necesoj
Diskuto:Retejo

message: Jam de longe mi demandas min pri tio ĉu la vorto "retejo", por paroli pri parto de la reto destinita al aparta afero, estas ĝuste konstruita. Ja la vorto retejo sugestas ejon kie situas reto.
Tial, post ioma cerbumado, mi alvenis al la ideo ke la reto estas kunmetaĵo el eroj, kaj, eble, estus pli racie uzi la vorton "retero".  188.78.68.76 11:32, 12 sep. 2023 (UTC)
thread_title:  Ĉu ret-ejo aŭ ret-ero?
Diskuto:Malsovaĝigo

message: La nunaj artikolaj titolo kaj termino aldomigo evidente estas provo paŭsi la angla-latinan . Provo malmulte sukcesa, ĉar aldomigo nature pensigas pri movo al domo, plie ol pri «domaigo» — malsimile ol , kies bazo  (doma, hejma) estas klare adjektiva:
replies: text: = doma (t.e. malsovaĝa) kato.
Tamen la internacia uzo de  estas malkohera kaj fuŝa.
# Doma ne estas esenca karakterizo, ĝi estas trajto hazarda kaj akcesora.  evidente estas doma pasero, sed ĝi ne estas malsovaĝa pasero. Simile pri domaj musoj. La esperanta adjektivo malsovaĝa estas nemiskompreneble klara.
# Doma pomarbo pensigas plie pri hejma arbeto kreskanta el poto sur fenestrobreto, ol pri  (malsovaĝa pomarbo ĝardena). Apliki la adjektivon doma al tritiko kaj similaj vegetaloj estas malnecesa perforto kontraŭ la lingvon. «Sovaĝa, malsovaĝa tritiko» sonas glate, klare kaj tradicie.
# Multajn brutojn malsovaĝiĝis nomadoj, kiuj ne havis fiksajn domojn. Malsovaĝiginte ŝafojn, la paŝtistaj popoloj ne venigis ŝafarojn hejmen, sed ekmigradis kun ili serĉante bonajn paŝtejojn. Malsovaĝiginte ĉevalojn la nomadaj arjoj forlasis sian landon kaj konkeris Eŭropon kaj grandan parton de Azio.
Malsovaĝa, malsovaĝigo estas jam delonge tradicie kaj avantaĝe uzata en Esperanto por esprimi la koncernajn nociojn. Ekz‑e ilin konsekvence uzas la esperanta traduko de la Darvina «La origino de specioj» fare de Klivo Lendon.
ReVo prezentas kaj malsovaĝa, kaj malsovaĝigo; NPIV donas malsovaĝa kaj malsovaĝigi;
neniu el la du donas «aldomigi» nek «aldomigo».
Malsovaĝigo estas pli bona, pli klara ol la angla-latina , kiu lasta estas iom malpli malbona ol ĝia mallerta paŭsaĵo per aldomigo. Ni ne hezitu uzi terminojn pli bonajn kaj klarajn, eĉ se ili estas pure esperantaj.--Sergio (diskuto) 13:16, 12 sep. 2023 (UTC)
thread_title:  Alinomendo al «Malsovaĝigo»
Diskuto:Teorio de la Landkoro

message: Vian atenton, mi petas.
Pro eraro mia en la titolo (Teorio de la Landkoro), mi provis nuligi ghin, kaj kreis la saman paghon sed kun la titolo Teorio de la Korlando.
Bonvolu kontroli chu mi sukcese nuligis la malbonan paghon ("Teorio de la Landkoro").
Antaudankon.
Thierry Saladin Thierry Saladin (diskuto) 23:12, 12 sep. 2023 (UTC)
thread_title:  nuligo de tiu pagho.
Diskuto:Le Hinglé

message: Estis ĉapitro

message: Christophe Hamon, naskiĝinta en 1986.
Demando estas, kiu estas Christophe Hamon, kaj kiugrade li estas elstara. Bedaŭrinde la franca vikipedio havas tute nenion  pri Christophe Hamon, kaj ankaŭ la vikidatumaro ne - kio signifas ke en nieniu branĉo de vikipedio estus informoj pri la homo. Ke ne ekzistas ekstera referenco pri lia menciindeco, estas nur lasta detalo. Tiu vakuo ne sufiĉas por pruvi lian menciindecon, tial mi elprenas la ĉapitreton. ThomasPusch (diskuto) 15:49, 13 sep. 2023 (UTC)
thread_title:  Elstaruloj ligitaj al la komunumo
Diskuto:Saligado

message: Propono : "saligado" laŭ mi malĝustas, pro tio mi proponas, ke oni modifu al "peklado" (laŭ mi temas pri la plej preciza vorto) aŭ : salado, salumado... Popolano (diskuto) 06:21, 14 sep. 2023 (UTC)
thread_title:  alinomi al "peklado" (aŭ alia ...)
Diskuto:Orientaj Karpatoj (Rumanio)

message: nekonektita Sj1mor (diskuto) 18:40, 16 sep. 2023 (UTC)
replies: text: Jam ekzistis samnoma artikolo Orientaj Karpatoj, mi do ligis ĝin al :en:Romanian Carpathians. Eblas malfari tion se tio ne taŭgas. Dominik (diskuto) 03:54, 17 sep. 2023 (UTC)
thread_title:  Atentu
Diskuto:Nuna Esperanto-movado en Brazilo

message: Pardonu sed, Ĉu Nuntempa pli taŭgas ol Nuna? 
nuna. Estanta, okazanta nun: de mia juneco ĝis la nuna tago
nuntempo. La estanteco, nuneco. 
nuntempa. Ekzistanta en la nuna tempo. 
nuntempe. En la nuna tempo.
Grava indiko ankaŭ estas ke la plej multaj artikoloj komencas kun Nuntempa, sed nur malmultaj kun Nuna. Sj1mor (diskuto) 13:51, 18 sep. 2023 (UTC)
thread_title:  Nomo
Diskuto:Gasĉambro

message: Mi ŝanĝis la ligon al pluraj lingvoj, anstataŭ nur al nederlanda kaj germana. kani (diskuto) 21:09, 18 sep. 2023 (UTC)
 Tio principe sencas. La nederlanda kaj germana vikipedioj diferencigas inter 
# temo "gasĉambro (mortpuno,  tiu subtemo ligiĝas al la en aliaj lingvoj ĝenerala temo de vikidatumo d:Q205348, komunejo Category:Gas chambers)", precipe uzata en Usono, iom en Nord-Koreio, inter 1937-1940 en unuopaj kazoj en la demokrata respubliko Litovio, antaŭ ol Sovetunio kaj jaron poste nazia Germanio konkeris la landon kaj neniigis la demokratan respublikon, kaj
# temo "gasĉambro (amasmurdado/genocido, vikidatumo d:Q25391961, komunejo Category:Gas chambers in Nazi concentration camps)", precipe uzata en la fifamaj naziaj koncentrejoj de la hitlera reĝimo, en Germanio/Aŭstrio, sed aparte en la konkerita orienta Eŭropo inter 1941 kaj 1944.
Ideo de tio estas, ne miksi la mortigon de individuaj krimuloj kondamnitaj al mortpuno kun la aparte kondamninda amasa murdado de senkulpaj infanoj, plenaĝuloj kaj maljunuloj nur pro science konfuza rasisma ideologio. Tiu diferencigo laŭ mi principe laŭdindas, kaj mi tial ligis mian novan artikoleton de hieraŭ, kiu klare nur celis la temon "gasĉambro (amasmurdado/genocido)", aparte de la nazioj inter 1941 kaj 1944, al la dua temo. Tamen plej multaj aliaj vikipedioj ne faras la laŭdindan diferencigon, sed traktas ĉion per unu artikolo, ligata al vikidatumo d:Q205348. Tial, se la esperanta vikipedio sekvas la pli precizan dividon de la nederlanda kaj germana vikipedioj, oni ne vidas la tekston de la angla, hispana, hebrea, jida aŭ pli ol 30 aliaj lingvoj, kio bedaŭrindas. Tial pardoneblas se esperanta teksto en kazo de dubo orientiĝas al malpli da morala precizeco kaj pli da internacia interligiĝo. 
Ĉiukaze mia nova artikoleto de hieraŭ entute nur estas minimuma artikola ĝermo, ĉar mi ne eltenis ke la esperanta vikipedio tute ne havus teksteton pri la temo "gasĉambro". Se iuj volontuloj, eble ankaŭ mi mem post eble kelkaj jaroj, vastigos ĝin al pli ampleksa artikolo, eble oni povos pli konsideri la diferencigon de la nederlanda kaj germana vikipedioj - ankaŭ ne eblas dedukti kiel pluevoluos ĉiuj aliaj 40 diverslingvaj vikipediaj artikoloj. Tio nur por klarigi la fonon de la disigo de la temaro en du artikolojn en la nederlanda kaj germana vikipedioj. Kaj ebla solvo ankaŭ estas, ke la nederlanda kaj germana vikipedioj interŝanĝas la vikidatuman ligon de siaj du konceptoj, ĉar ĝenerale homoj miaopinie pensas pri la signifo 2, aŭdante la vorton "gasĉambro". ThomasPusch (diskuto) 21:39, 18 sep. 2023 (UTC)
thread_title:  Aliaj lingvoj
Diskuto:Alipatra zorgado

message: Reviziita enkonduko; mankas revizio en la cetero, ĉefe rilate al referencoj. kani (diskuto) 22:33, 18 sep. 2023 (UTC)
replies: text: Referencoj senproblemas.--kani (diskuto) 12:11, 25 sep. 2023 (UTC)
thread_title:  Referencoj 

message: Restas nefarite Kostoj. kani (diskuto) 12:21, 25 sep. 2023 (UTC)
thread_title:  Kostoj
Diskuto:Ĉuano

message: Super la artikolo ĝis nun situis ŝablono, kiu prave protestis ke "Ĉi tiu artikolo estas orfa, ĉar malmultaj aŭ neniuj aliaj artikoloj ligas al ĝi." Nun mi kunkolektis ĉiujn eblajn menciojn de la tre malofta vorto "ĉuano", kaj nun sep artikoloj ligas al ĝi. Tio sufiĉas por forpreni la ŝablonon "orfa". 
PS: Ankoraŭ atentindas ke pluraj artikoloj pri etnoj kaj lingvoj misnomis la cvanojn kaj la cvanan lingvon "ĉuanoj" kaj "ĉuana lingvo". Mi provas trovi la misnomojn kaj forigi ilin, sed ĉiukaze daŭre bonas konscii ke la cvanoj kaj la cvana lingvo estas tute alia temo!
ThomasPusch (diskuto) 12:15, 19 sep. 2023 (UTC)

message: La ankoraŭ post forpreno de multaj ruĝaj ligiloj restintaj ruĝaj ligiloj nur estas atestoj pri la malmatureco de la teksto kaj de ĉirkaŭaj temaroj (malmatureco ne estas akuzo, estas simpla fenomeno en la vivo). Iuj jam forigitaj ligiloj estis tre malsaĝaj, sed iuj bezonus pli detalan enketon. ThomasPusch (diskuto) 12:56, 19 sep. 2023 (UTC)
thread_title:  Malmatureco de la teksto
Kategorio-Diskuto:Akademia Premio por plej bona subtena aktoro

message: Mi ne estas certa kion adjektivon uzi, ĉu neĉefa (vikidatumoj, vidu en vikidatumoj Academy Award for Best Supporting Actor (Q106291), la esperantlinva artikolo ankoraŭ ne ekzistas) aŭ subtena (kiel por ĉi tiu kategorio)?
thread_title:  Nomo
Diskuto:Walter Brennan

message: Mi ne estas certa kion adjektivon uzi, ĉu neĉefa (vikidatumoj, vidu en vikidatumoj Academy Award for Best Supporting Actor (Q106291)) aŭ subtena (Kategorio:Akademia Premio por plej bona subtena aktoro)?
Sj1mor (diskuto) 12:19, 19 sep. 2023 (UTC)
thread_title:  Oskara kategorio
Diskuto:Ĝermolisto de kubaj esperantistoj

message: Ĉu iu povas aldoni tiun ĉi artikolon al vikidatumoj?
laŭ ekz:
https://www.wikidata.org/wiki/Q12357343  Radioamatoro (diskuto)  06:47, 20 sep. 2023 (UTC)
replies: text: Farite! Q122733390 RG72 (diskuto) 19:22, 20 sep. 2023 (UTC)
thread_title:  vikidatumoj
Diskuto:La estanquera de Vallecas

message: Indas socia analizo de la kunteksto: rabado al apotekoj kaj tabakvendejoj en hispanaj urboj en tiuj jaroj. Eble kune kun la samnoma teatraĵo. Kaj ricevo. kani (diskuto) 23:25, 23 sep. 2023 (UTC)
thread_title:  Aldono
Diskuto:Soldadito español

message: Eblas aldoni enkuntekstigon de la intrigo en la socia realo de deviga militservo kaj la militista profesio. Indus esplori pri la rilato kun la verko "Las guerras de nuestros antepasados" de Miguel Delibes. kani (diskuto) 01:08, 24 sep. 2023 (UTC)
thread_title:  Aldono
Diskuto:Mezoriento kaj Nordafriko

message: Laŭ mia sperto en Esperanto oni uzas la terminon "MONA" (kiel ekzemple en la Komisiono MONA de UEA). Se mi pravas, oni ŝanĝu la artikolon (kaj la titolon) laŭe. 2A02:8070:8E81:6260:F9EE:242C:934B:A159 13:09, 24 sep. 2023 (UTC)
Kvankam MENA estas ekzemple uzata en jena artikolo https://eo.sharecast.com/amp/nova%C4%B5oj/cel-bulteno/vulpo-marmoro-konsentas-kunentreprenon-kun-uae-grogisto-de-plankoj-8384914.html
vi pravas ke fakte la artikolo estu alnomata MONA. Dankon al vi.--Alifono (diskuto) 08:27, 25 sep. 2023 (UTC)
thread_title:  Ĉu ne "MONA" (= Meza Oriento kaj Norda Afriko) estas la konata formo de la termino en Esperanto?
Diskuto:Anpan

message: La japana vorto «anpan» devenas de «anno» kaj «pan» (pano). Kial ne esperantigi ĝin kiel «annopano» aŭ «annpano»? — Juliano (Julián L.) (diskuto) 17:23, 24 sep. 2023 (UTC)
thread_title:  Esperantigo
Diskuto:La Celestina (filmo)

message: Indas aldoni teknikaĵojn kaj premiojn. kani (diskuto) 20:37, 24 sep. 2023 (UTC)
thread_title:  Aldonoj 

message: En la tabelo aperas aŭtomate Dwayne Johnson, sed mi ege dubas pri tiu partopreno, kiu ne aperas en alilingvaj versioj. kani (diskuto) 20:49, 24 sep. 2023 (UTC)
replies: text: Ĉar li ne aperas en IMDb, mi forigis lian nomon el Vikidatumoj. Dominik (diskuto) 08:23, 25 sep. 2023 (UTC)
thread_title:  Dubo
Diskuto:Hierapoliso

message: Mi kredas ke estas pli ĝusta nomo en Esperanto "Hierapolo" ol "Hierapoliso" (el la greka Hyerapolis), kiel Napolo el la greka Neapolis, Tripolo el la greka Tripolis, ktp. Nun mi lasis "Hierapoliso" kaj nur aldonis "Hierapolo" sed verŝajne oportunas lasi nur la duan. Rdelre (diskuto) 13:23, 25 sep. 2023 (UTC)
thread_title:  Esperanta nomo
Diskuto:Nkonjaoj

message: Vortoj ĉi tie: Nkonjaoj & nkonja. Sed...
Se radiko = nkonj':
* O-vorto = Nkonjo
* A-vorto = nkonja
Se radiko = nkonja':
* O-vorto = Nkonjao
* A-vorto = nkonjaa
La plej ofta literumo internacie estas "nkonya", do mi proponas la duan:
* radiko = nkonja
* O-vorton = Nkonjao
* A-vorton = nkonjaa.
Ŝanĝindaj paĝoj (nkonja => nkonjaa): ĉi tiu arktikolo, Kvaa lingvaro, Kosaj klannomoj, kaj Tanoa lingvaro/klasifiko
Dotyoyo (diskuto) 11:07, 26 sep. 2023 (UTC)
thread_title:  (Nkonjao/nkonjaa) aŭ (Nkonjo/nkonja)?
Diskuto:Viandindustrio

message: ĉi tie temas pri la Meat Packing industry, ne la Meat industry (Q16643467).
La unua traktas mortajn kadavrojn de bestoj, la lasta traktas la bestojn mem dum ilia vivo.
Sj1mor (diskuto) 07:24, 27 sep. 2023 (UTC)
thread_title:  vikidatumoj
Diskuto:Hispana Konstitucio de 1978

message: Kion signifas? Sj1mor (diskuto) 07:21, 28 sep. 2023 (UTC)
replies: text: Tio supozeble estas la samo kiel "Jurŝtato". Dominik (diskuto) 13:44, 28 sep. 2023 (UTC)
thread_title:  "rajta ŝtato"
Diskuto:Premioj de la Guberniestro ĝenerala

message: Abuntas!
Kio estas la ŝanco de ili iam bluiĝos? aŭ kion malproksima la ŝanco estas de nulo? infinitesimalo! Sj1mor (diskuto) 04:53, 1 okt. 2023 (UTC)
thread_title:  Ruĝaj ligiloj
Diskuto:Martin Bormann

message: kion signifas?  Sj1mor (diskuto) 07:17, 3 okt. 2023 (UTC)
replies: text: Mi korektis, temas pri kraŝo. RG72 (diskuto) 05:47, 4 okt. 2023 (UTC)
replies: text: :Ĉu ne temas pri Averio? Sj1mor (diskuto) 17:38, 5 okt. 2023 (UTC)
replies: text: ::Laŭ PIV tiu ĉi vorto aplikeblas nur al ŝipoj kaj transportataj varoj, do rilate aviadilon evidente preferindus kraŝo aŭ akcidento. RG72 (diskuto) 03:56, 6 okt. 2023 (UTC)
thread_title:  Avario
Diskuto:Rega teorio

message: En la teksto oni uzas Oscilado‎‎j. Ĉu la pluralo necesas? aŭ eble tiel ĝi simple estis tradukita?
Sj1mor (diskuto) 08:07, 3 okt. 2023 (UTC)
thread_title:  Oscilado‎‎(j)
Diskuto:Ekrankopio

message: Ĉu estas havebla ekrankopia bildo de la ĉefpaĝo de la esperanta vikipedio?
Oni bezonas por uzi ĉi tie.
Sj1mor (diskuto) 10:07, 3 okt. 2023 (UTC)
replies: text: Ekzistas kelkaj en https://commons.wikimedia.org/wiki/Category:Esperanto_Wikipedia_screenshots. Dominik (diskuto) 13:10, 3 okt. 2023 (UTC)
thread_title:  Bildo
Diskuto:Malsufiĉa nutrado

message: Ĉu la artikolo Subnutrado meritas esti memstara? aŭ ĉu oni kunigas ilin?
Mi ja notis la frazon en la enkonduto "Estas ankaŭ uzata vorto "subnutrado", kvankam estas diferencoj."
Sj1mor (diskuto) 13:43, 3 okt. 2023 (UTC)
thread_title:  Subnutrado
Diskuto:La virinoj de la Evangelioj

message: Konsideru alinomi sen la nenecesa artikolo Sj1mor (diskuto) 18:00, 4 okt. 2023 (UTC)
 
... La eble troa artikolo (kompreneble sufiĉus "virinoj de la evangelioj", ĉar ne ĝenerale konatas, kiom da kaj kiuj estas "la" virinoj en la vasta tekstaro) estas la plej malgranda el siaj problemoj: kiel en multaj aliaj tekstoj, la stilo - kiu ŝajne imitas iun solenan sanktecon - estas apenaŭ komprenebla... ThomasPusch (diskuto) 00:55, 2 nov. 2023 (UTC)
thread_title:  Nomo kaj artikolo
Diskuto:Index Translationum

message: Ĉu plu ekzistas? la ligilo de la retejo ne funkcias kaj en la retejo de UNESCO mi ne sukcesis trovi, sed kiam mi guglis mi ja trovis https://www.unesco.org/xtrans/bsform.aspx Sj1mor (diskuto) 03:59, 5 okt. 2023 (UTC)
thread_title:  Vereco kaj aktualo 

message: valoras kontroli la listojn:
103 el Esperanto, kaj 560 en Esperanton.
Sj1mor (diskuto) 04:06, 5 okt. 2023 (UTC)
thread_title:  Tradukaĵoj el kaj en Esperanton
Diskuto:Tornado

message: Mi alinomis Tornado (ŝtormo) al Tornado, ĉar Havendaj artikoloj estas pli gravaj ol aliaj samnomaj artikoloj. kani (diskuto) 17:33, 5 okt. 2023 (UTC)
thread_title:  Alinomo 

message: Estus plaĉe se oni trovu bildon de formato gif kiu demostras la movturniĝon de la tornado. 
Unue, ĉar la spektakleto montrata en la bildo donus ĉe la unua observo ne malmulte da informo pri la konduto de tiu fenomeno. Due, ĉar kiam la artikolo estas listigita en serĉlisto, tiam la ripetiĝanta mova bildo aperas apud la ligilo Tornado. Finfine, en la naturo tiuj objektoj ja estas movantaj, kaj ne senmovaj kiel en simpla bildo.
Mi kontrolis ĉe la artikoloj de pluraj lingvoj sed ne trovis ion similan. 
Ĉu estas aliaj fontoj por serĉi haveblajn bildojn kaj specife tiujn de formato gif?
Sj1mor (diskuto) 18:01, 5 okt. 2023 (UTC)
thread_title:  Unua bildo (movanta .gif)
Diskuto:Monaĥejo Werden

message: La teksto ekestis en decembro 2016 fare de du anonimuloj, 80.139.85.196 kaj 80.139.120.232. Laŭ la landnoma kompromiso sama stilo uziĝu en la tuta teksto. Tial ne pravigeblas ke poste iu senkomente ŝanĝis iujn landnomajn formojn al finaĵo -ujo. Argumentado ne doniĝis, sed nur imagebus argumento "sed mi estis la anonimulo 80.139.85.196 aŭ 80.139.120.232 kaj mi simple ŝanĝis mian opinion". Tamen tian argumenton oni povus apenaŭ pruvi (sendepende ke neniu homo eĉ asertis tion - mi nur hipotezas), facile alia homo, subtenanto de la origina stilo de landnomaj finaĵoj -io, povus same aserti ke esti li la anonimuloj, tial anonimulo devas esti konsiderata nur anonimulo. Sekve la teksto laŭ la kompromiso devas resti kun sia originaj landnomaj finaĵoj -io. ThomasPusch (diskuto) 11:40, 6 okt. 2023 (UTC)
thread_title:  Landnomaj formoj 

message: La titolo de la teksto ĝis nun estas "Monaĥejo Werden" (la domo, do 800 - nun, kvankam en la monaĥejodomo nun ne plu vivas monaĥoj), sed la informkesto nomas la temon "Abatolando Werden" (800 – 1803). Fakte "monaĥejo" estas nur domo, kaj "Abatolando" (germane "Reichsabtei", en traduko regna abatolando aŭ abatejo laŭ konteksto) estus pli vasta teritorio ekster la muroj de la domo. En alilingvaj vikipediaj tekstoj estas la sama diferenco inter titolo kaj informkesta titolo. Sed tamen, konsiderindas ĉu la nomo "Abatolando Werden" (800 – 1803) eble pli tauĝus por la titolo de la tuta teksto ... kvankam kompreneble ankaŭ temas pri la domo, en frazoj kiel "Ekde 1945 en la iama monaĥejodomo estas la ĉefrezidejo de la Arta Universitato Folkwang por muziko, teatro kaj danco", sed ke en tiu frazo temas pri la domo, ankaŭ plene klaras kiam la tuta teksto nomatus "Abatolando Werden".  ThomasPusch (diskuto) 11:55, 6 okt. 2023 (UTC)
thread_title:  Titolo
Diskuto:Ekzisto de Dio

message: Mi nur konstatas ke tiu originala kunaĵo aperas sole kun la frazo "Konebleco pri la ekzisto de Dio".
Ĉu oni ne povas konebleci aliajn aferojn? Sj1mor (diskuto) 13:19, 6 okt. 2023 (UTC)
replies: text: Kara Sj1mor,

text: Tio estas tute regula kunmetaĵo: kon-ebl-ec-o. Konebleco estas eco priskribanta koneblon, t.e. ĉu eblas koni (ion). Eblas, ekzemple, filozofie demandi, ĉu la interna mondo de aliaj homoj estas konebla aŭ ĉu la realo estas objektive konebla, aŭ tute ĝenerale, ĉu ekzistas vera konebleco de io ajn en la mondo. Amike, -Filozofo (diskuto) 14:40, 6 okt. 2023 (UTC)
thread_title:  Konebleco
Diskuto:Raĝŭa de Jordanio

message: La artikolo estas (komputile?) tradukita el la angla kaj enhavas kelkajn aĉajn tradukerarojn.
* La "malfrua geedzo" de la saudia reĝo - his late spouse - estas kompreneble ne malfrua, sed estas lia "mortinta edzino".
* Alia tipa eraro estas "Engaĝiĝo kaj geedziĝo" - Engagement and Wedding - kie anstataŭ "Engaĝiĝo" kompreneble devas esti "Fianĉiĝo".
* Ial aperis la stranga vorto "majoratulo" por eldest son. Tio ja estu "plej aĝa filo", aŭ simple "unua filo".
* "prakuzo" ne estas bona traduko de cousin twice removed. Korekte estus "nepo de kuzo".
Aliaj rimarkoj:
* En Esperanto-Vikipedio pli taŭgas esperanta transskribo de arabaj nomoj ol angla transskribo. Prefere ni menciu la princinon kiel Raĝŭa al-Husejn, naskita Raĝŭa Al Sajf, rigardante rekte la originalajn arabajn nomojn anstataŭ la anglajn transskribojn.
* La unua versio de tiu ĉi tradukaĵo, kiel ankaŭ de pluraj aliaj, enhavis la kodon  (tiel!) - kun la efiko ke ĝi absurde aperis en siaj kategorioj sub "," (komo) kiel alfabeta komenclitero. (Mi dume forigis la fuŝan komon kie mi trovis ĝin. Inter Haŝemidoj estis pluraj tiaj "komuloj".)
* Apud la (nedezirata) efiko pri la komo, tiu ŝablono ja havas la tute deziratan efikon ke ĝi aŭtomate enkategoriigas en "Naskiĝintoj en ...", "Mortintoj en ...", "Vivantaj homoj". Kun la ŝablono "Vivtempo" do tute ne necesas eksplicite aldoni tiujn kategoriojn. (Se la tradukprogramo ilin transprenis el la angla fonto, do preferindas ilin mane forigi.)
Moldur (diskuto) 13:34, 6 okt. 2023 (UTC)
replies: text: Plia fuŝo: La Royal Hashemite Court estas kortego, ne kortumo! - Moldur (diskuto) 00:50, 7 okt. 2023 (UTC)
thread_title:  Mistradukoj
Diskuto:Altona

message: La teksto ekestis en oktobro 2008 fare de anonimulo, pri kiu oni do ne scias kiu estis. Poste precipe Moldur prilaboris, ĝustigis kaj plivastigis ĝin. Laŭ la landnoma kompromiso sama stilo de esperantaj landonomoj uziĝu en la tuta teksto. Nun la teksto citas Danion, Holstinion, Prusion ktp en la supra parto kaj unufoje Prusujon fine de la teksto. Por unuecigo de la teksto plej simplas ŝanĝi tiun finan uzon de "Prusujo" fine al "Prusio" uzata aliloke en la teksto. ThomasPusch (diskuto) 11:29, 6 okt. 2023 (UTC)
replies: text: PS: Mi ankoraŭ aldonas al la teksto informkeston laŭ la modelo de Berlino. , kiu baze estas por kompletaj urboj, donus eĉ tro da indikoj - tiu ĉi konciza kesto laŭ mi pli modestas kaj ankaŭ funkcias kiel informkesto. ThomasPusch (diskuto) 17:11, 6 okt. 2023 (UTC) --  Cetere: Mi ĵus vidis ke ankaŭ al tri aliaj urbodistriktoj (Bergedorf, [Hamburg-Eimsbüttel|Eimsbüttel]] kaj Nordo) kaj la du kvartaloj oni jam aldonis tian informkeston - kaj mi jam pensis ke mi estus la unua kiu havus tiun ideon... ThomasPusch
thread_title:  Landnomaj formoj
Diskuto:Historio de Belgio

message: La teksto ekestis en decembro 2007 fare de Kani, tiam uzis kaj baze ankoraŭ uzas la stilon de landonomoj kun finaĵo -io - Belgio, Francio, Germanio... . Poste pluraj homoj prilaboretis ĝin, plej kompetente PaulP (+ Hispanio + Burgundio, kaj prava ĝustigo de neekzista Lotaringio per Lotaringo), interalie ankaŭ Kani mem je 12 nov. 2016, kiu en tiu redakto gaje miksis landonomjojn kun -io kun iuj kun -ujo (+ Luksemburgio, tiel, + Prusujo kaj Belgujo). Tamen, laŭ la landnoma kompromiso sama stilo uziĝu en la tuta teksto. Tial mi dubokaze pledas lasi la landoformojn kun -io, kiuj ankaŭ jam videblas en la teksta titolo "Historio de Belgio" (en la tria vorto, ne la unua ), kaj adapti la formojn Prusujo kaj Belgujo de novembro 2016 al tio. ThomasPusch (diskuto) 11:29, 6 okt. 2023 (UTC)
thread_title:  Landnomaj formoj
Diskuto:Akumulado per senposedigo

message: Ĉu estas diferenco en la signifo? eble iu nunaco?
Ĉu la radiko per estas ĉiam rekte tradukebla al la angla BY? ambaŭ direkte?
Sj1mor (diskuto) 05:37, 9 okt. 2023 (UTC)
thread_title:  per kaj pere de
Kategorio-Diskuto:Transnaciaj firmaoj

message: Kial estas elektita la nomo "Transnaciaj"? Kiel la trans fuzias kun naci en la signifo?
en multaj lingvoj la nomo de la kategorio estas Plurnaciaj aŭ Multnaciaj.
Miopinias ke Trans pli bone fuzias kun lando por krei translandaj.
Sj1mor (diskuto) 06:48, 9 okt. 2023 (UTC)
thread_title:  Nomo
Diskuto:Frederike Schötker

message: Mi dubas pri la enciklopedieco de tre juna persono, kiu eble ankoraŭ ne plenumis karierajn atingojn. Oni indikas infanaĝajn detalojn. Ne ekzistas korespondaĵo en la germana vikio nek oni montras publikaĵojn. Estas la nura kontribuaĵo de novulo. kani (diskuto) 09:52, 9 okt. 2023 (UTC)
thread_title:  Enciklopedieco
Diskuto:Ĉefministro de Belgio

message: Prime Minister of Belgium (Q213107)
La antaŭa versio, kiu enhavas liston, estu ligita al 
List of prime ministers of Belgium (Q3401744) Sj1mor (diskuto) 17:11, 9 okt. 2023 (UTC)
replies: text: Dominik (diskuto) 07:55, 12 okt. 2023 (UTC)
thread_title:  Ligilo al Vikidatumoj
Diskuto:Castel Viscardo

message: Ĉu iu povas korekti la situon de la komunumo, do la situon de la ruĝa punkto sur la mapo? Ĝi ne kongruas kun la (ĝustaj) indikoj pri la longitudo. Ulrich Matthias (diskuto) 17:46, 11 okt. 2023 (UTC)
replies: text: mi forigis kampojn "koord", ne sciante kiel kalkuli ilin. Dominik (diskuto) 07:47, 12 okt. 2023 (UTC)
thread_title:  Malĝusta situo sur la mapo
Diskuto:Ligado de Isaako

message: Kial la nova ligado kaj ne la antaŭa ofero? La hebrea termino multe pli similas al ofero.  
Ja finfine Isako ne estis ofertita, sed ĝis la mortbato la proceso estas precize tiel kiel ofertado.
Sj1mor (diskuto) 06:11, 12 okt. 2023 (UTC)
thread_title:  Ŝanĝo de nomo